Καλημέρα και καλή εβδομάδα!!! ☺

Τα μάθατε;;; Ανοίγει το σχολείο μας σε μια βδομάδα!!! Φαντάζομαι τη χαρά και τον ενθουσιασμό σας που θα ξαναδείτε τους φίλους σας και θα ξαναβρεθείτε στα θρανία σας… Πόσο μας έχει λείψει, αλήθεια, η τάξη μας, η αυλή, τα παιχνίδια, αλλά και το μάθημά μας… Δε γνωρίζω για πόσο ακόμα θα επικοινωνούμε μέσω υπολογιστή. Μόλις μάθω θα σας ενημερώσω… Για σήμερα σας δίνω ένα υπέροχο ποίημα, που με πολύ χιούμορ, μας περνάει το μήνυμα της ειρήνης. Θέλω να το διαβάσετε πολύ καλά!!! Για αντιγραφή θα έχετε την τελευταία πρόταση: Ενάντια…. ΕΙΡΗΝΗ. ( μια φορά ) Όπου αλλάζει γραμμή ο ποιητής, αλλάζετε κι εσείς. Κάτω από την αντιγραφή θέλω να μου γράψετε γιατί νομίζετε ότι είναι σημαντική η ειρήνη για τους ανθρώπους.( λίγες προτάσεις) Μπορείτε και να ζωγραφίσετε πώς την φαντάζεστε…

Και κάτι καινούριο στη γλώσσα!

Όταν έχουμε λέξεις που ξεκινούν από διαφορετικό γράμμα, μπορούμε να τις βάλουμε σε αλφαβητική σειρά, κοιτώντας το πρώτο τους γράμμα και λέγοντας από μέσα μας την αλφαβήτα. Για παράδειγμα:

 γόμα, αστέρι, φως, πίνακας. Πώς θα τις βάλουμε σε αλφαβητική σειρά; Σκεφτόμαστε την αλφαβήτα και όποιο γράμμα συναντήσουμε πρώτο, γράφουμε τη λέξη που ξεκινάει από εκείνο. Δηλαδή:

αστέρι, γόμα, πίνακας, φως. Δεν είναι δύσκολο…

Για να εξασκηθείτε λίγο περισσότερο σας δίνω και μια φωτοτυπία.

ΔΥΟ ΠΡΟΒΛΗΜΑΤΑ ΚΑΤΩ ΑΠΟ ΤΗΝ ΑΝΤΙΓΡΑΦΗ

1. Ο Άρης έχει 15 αυτοκινητάκια. Η νονά του τού δώρισε άλλα 4. Πόσα αυτοκινητάκια έχει τώρα ο Άρης;

ΛΥΣΗ:

ΑΠΑΝΤΗΣΗ:

1. Η Αθηνά έχει 30 κούκλες. Ο αδερφός της τής πήρε 10. Πόσες κούκλες της έμειναν;

ΛΥΣΗ:

ΑΠΑΝΤΗΣΗ:

Και μια εικαστική απόδοση του υπέροχου αυτού ποιήματος….

Πάτα εδώ <https://safeYouTube.net/w/kaiH>